分类标签
词牌名大全
史书典籍
诗词周边
年代:宋 作者:俞自得
暄和春景好供诗,日暖风轻上胍肥。
白鹭时窥秧剌剌,黄莺频说柳依依。
几回野水闻姑恶,数树春英叫妇归。
物态满前看不足,等闲吟诗对斜晖。
诗句:风光徒满目
下一句:
年代:唐
全文:
五月长斋月,文心苦行心。兰葱不入户,薝卜自成林。
--刘禹锡
护戒先辞酒,嫌喧亦彻琴。尘埃宾位静,香火道场深。
--白居易
我静驯狂象,餐余施众禽。定知于佛佞,岂复向书淫。
--刘禹锡
阑药凋红艳,庭槐换绿阴。风光徒满目,云雾未披襟。
--白居易
树为清凉倚,池因盥漱临。蘋芳遭燕拂,莲坼待蜂寻。
--刘禹锡
舍下环流水,窗中列远岑。苔斑钱剥落,石怪玉嶔岑。
--白居易
鹊顶迎秋秃,莺喉入夏瘖。绿杨垂嫩色,綖棘露长针。
--刘禹锡
散秩身犹幸,趋朝力不任。官将方共拙,年与病交侵。
--白居易
徇乐非时选,忘机似陆沈。鉴容称四皓,扪腹有三壬。
--刘禹锡
携手惭连璧,同心许断金。紫芝虽继唱,白雪少知音。
--白居易
忆罢吴门守,相逢楚水浔。舟中频曲晏,夜后各加斟。
--刘禹锡
浊酒销残漏,弦声间远砧。酡颜舞长袖,密坐接华簪。
--白居易
持论峰峦峻,战文矛戟森。笑言诚莫逆,造次必相箴。
--刘禹锡
往事应如昨,余欢迄至今。迎君常倒屣,访我辄携衾。
--白居易
阴魄初离毕,阳光正在参。待公休一食,纵饮共狂吟。
--刘禹锡